২২ মুহররম হল ইসলামি চান্দ্র বর্ষপঞ্জির প্রথম মাস মুহররম ও হিজরি বছরের ২২তম দিন এবং এরপর থেকে হিজরি বছর শেষ হতে আরো ৩৩২ বা ৩৩৩ দিন বাকি থাকে।   ঘটনাবলী    ১৬৯ হিজরি: মূসা আল-হাদি পিতা খলীফা আল-মাহদির মৃত্যুর পর খিলাফতের দায়িত্ব গ্রহণ করেন।   ৮০৪ হিজরি: দামেস্কের নায়েবে আমির তাগরি বর্দি তার বিরুদ্ধে অন্য আমিরদের ষড়যন্ত্র করার খবর জানার পর দামেস্ক ত্যাগ করেন ।  ১০৯২ হিজরি: উসমানীয় সাম্রাজ্য রাশিয়ার সঙ্গে ২০ বছরের জন্য এডিরনে চুক্তি স্বাক্ষর করে। চুক্তি অনুযায়ী ইউক্রেন উসমানীয় সাম্রাজ্য ও রাশিয়ার মধ্যে বিভক্ত হয়ে পড়ে।  ১২১৫ হিজরি: কায়রোর নিজ প্রাসাদের বাগানে ফরাসি সেনাপতি জেনারেল ক্লেবারকে সুলায়মান আল-হালাবি হত্যা করেন।  ১২৯৪ হিজরি: সুলতান দ্বিতীয় আব্দুল হামিদ প্রধান উজির আহমদ মেহদাত পাশাকে তার পদবী থেকে বরখাস্ত করেন এবং তাকে উসমানীয় ভূখণ্ড থেকেও বহিষ্কার করেন। এটি তাঁর নিয়োগের দুই মাসেরও কম সময়ের মধ্যে ঘটে।  ১২৯৬ হিজরি - সংস্কারক খায়রুদ্দীন আত-তুনুসী উসমানীয় সাম্রাজ্যের প্রধান উজির হিসেবে দায়িত্ব গ্রহণ করেন।  ১৩০০ হিজরি - আরাবি বিপ্লব ব্যর্থ হওয়ার পর মিশরে এর নেতাদের বিচার শুরু হয়, যার ফলে ব্রিটেন মিশরের উপর নিয়ন্ত্রণ স্থাপন করে এবং খেদিভের নীতিনির্ধারণে হস্তক্ষেপ করে।  ১৩২২ হিজরি - জার্মান সম্রাট দ্বিতীয় ভিলহেল্ম মরক্কোর তানজাহ শহরে একটি ভাষণ দেন, যেখানে তিনি মরক্কোর সুলতানের সঙ্গে জার্মানির বন্ধুত্বের ঘোষণা দেন।  ১৩৩১ হিজরি - ইতালীয়রা লিবিয়ার সীরত শহর দখল করে নেয়।  ১৩৪৪ হিজরি - “ইসলাম ও শাসনের মূলনীতি” গ্রন্থে তার দৃষ্টিভঙ্গি প্রকাশের কারণে শায়খ আলি আব্দুর রাজ্জাকের বিচার শুরু হয়, যেখানে তিনি ইসলাম ও রাজনীতির সম্পর্ক অস্বীকার করেন এবং নবী মুহাম্মদের রাষ্ট্র প্রতিষ্ঠার অস্বীকৃতি দেন; এই বিচার শেষে তাঁকে আল-আজহারের শীর্ষ ওলামা পরিষদ থেকে বরখাস্ত করা হয়।  ১৩৬৫ হিজরি - শায়খ মুস্তফা আব্দুর রাজক আল-আজহার বিশ্ববিদ্যালয়ের শায়খ নিযুক্ত হন।  ১৩৬৬ হিজরি - লিবিয়া ও মিশরের মধ্যে ঐক্যের আহ্বান জানিয়ে “মিশরীয়-ত্রিপোলিতান ঐক্য দল” গঠিত হয়।  ১৩৮১ হিজরি - মিশরের রাষ্ট্রপতি জামাল আব্দুন নাসেরের আমলে আল-আজহার পুনর্গঠন আইন ও এর অন্তর্ভুক্ত সংস্থাগুলির আইন জারি হয়, যার মাধ্যমে আল-আজহারকে আধুনিক যুগের সঙ্গে সংযুক্ত করার চেষ্টা করা হয়।  ১৩৯৭ হিজরি - ফ্রান্সের বিরুদ্ধে ইস্রায়েলে বিক্ষোভ হয়। কারণ ফ্রান্স মুহাম্মাদ দাউদ আউদাহকে মুক্তি দিয়েছিল, যিনি ইস্রায়েলি ক্রীড়াবিদকে হত্যার দায়ে অভিযুক্ত ছিলেন।  ১৪২৬ হিজরি - মুসলিম ধর্মীয় নেতা বাবাকর বাশীরকে বালি বিস্ফোরণে ষড়যন্ত্রে অংশগ্রহণের অভিযোগে দোষী সাব্যস্ত করা হয়, যেখানে দুই শতাধিক মানুষ নিহত হয়েছিল।  ১৪২৭ হিজরি - কুয়েতের সংসদ সর্বসম্মতিক্রমে আমীর কর্তৃক মনোনীত শেখ নওয়াফ আল আহমদ আল সাবাহকে যুবরাজ হিসেবে বাইয়াত দেয়।  ১৪৩০ হিজরি - হামাস ও ফিলিস্তিনের প্রতিরোধ দলগুলি গাজা যুদ্ধ শেষ করতে ইসরায়েলের যুদ্ধবিরতির প্রস্তাব গ্রহণ করে।  ১৪৩২ হিজরি - কুয়েতের জাতীয় সংসদ প্রধানমন্ত্রী শেখ নাসের আল মুহাম্মদ আল সাবাহের বিরুদ্ধে সংবিধান ও নাগরিক স্বাধীনতার সম্ভাব্য লঙ্ঘন সম্পর্কিত ইস্যুতে মুসলিম আলবারাক, সালেহ আলমুল্লা ও জুময়ান আলহার্বাশ কর্তৃক উপস্থাপিত জিজ্ঞাসা নিয়ে আলোচনা করে এবং অধিবেশন শেষে দশজন সংসদ সদস্য প্রধানমন্ত্রীকে অনাস্থা জানিয়ে প্রস্তাব দাখিল করে।  ১৪৩৭ হিজরি - দক্ষিণ সুদানে অভ্যন্তরীণ যাত্রায় একটি বিমানের দুর্ঘটনায় ৪১ জন নিহত হয়।  ১৪৪০ হিজরি -  ইরাকীয় সংসদ বাহরাম সালেহকে ইরাক প্রজাতন্ত্রের নতুন রাষ্ট্রপতি হিসেবে নির্বাচিত করে, যিনি ফুয়াদ মা'সুমের স্থলাভিষিক্ত হন।  সৌদি সাংবাদিক জামাল খাশোগির তুরস্কের ইস্তাম্বুল শহরের সৌদি কনস্যুলেটে প্রবেশের পর নিখোঁজ হন এবং কিছু তুর্কি নিরাপত্তা সূত্র তার কনস্যুলেটের ভিতরে নিহত হওয়ার সম্ভাবনার কথা জানায়। যদিও সৌদি আরব সেই বক্তব্যে সন্দেহ প্রকাশ করে এবং সৌদি কর্মকর্তারা বলেন যে, তিনি কনস্যুলেটের পিছনের দরজা দিয়ে জীবিত অবস্থায় বেরিয়ে গিয়েছেন।   জন্ম    ১৩১১ হিজরি - মুহাম্মদ বাবা ওমর, আলজেরিয়ার প্রাক্তন ফকিহ, ক্বারী ও মুফতি।  ১৩৮৫ হিজরি - ফাওজি আল-মাজাদি, একজন কুয়েতি সংগ্রামী।  ১৩৯৮ হিজরি - ঈযা মিনহালি, একজন আমিরাতি গায়ক।  ১৪০২ হিজরি - মাহমুদ বুশাহরি, একজন ইরানি অভিনেতা, যিনি কুয়েতে কাজ করেন।   হযরত গাউসুল আজম মাইজভান্ডারি সৈয়দ গোলামুর রহমান প্রাকশ বাবা ভান্ডারীর ওফাত বার্ষিকী।    ৪৬০ হিজরি - শেখ তুসি, একজন মুসলিম পণ্ডিত ও ইমামিয়া শিয়াদের শাইখ বা প্রধান ছিলেন।   ৬১৫ হিজরি - ফিতিয়ান আশ-শাগুরি, একজন শামী কবি।  ১৩৯৫ হিজরি - উম্মে কুলসুম, একজন মিশরীয় গায়িকা।  ১৪২৪ হিজরি - সাআদ আল-জাওহর, একজন সৌদি আরবীয় ফুটবল খেলোয়াড়।  ১৪৩০ হিজরি - আলী সুলতান, একজন কুয়েতি অভিনেতা।  ১৪৩৪ হিজরি - চতুর্থ ইগ্নাতিয়ুস হাজম, রোমান অর্থোডক্সদের অন্তর্গত আন্তাকিয়া ও সমগ্র পূর্বের ধর্মপতি বা বাটারিয়ার্ক।  ১৪৩৮ হিজরি - খলিফা বিন হামাদ আলে সানি, কাতারের ষষ্ঠ আমির।   ১৪৪০ হিজরি - জামাল খাশোগজি, একজন সৌদি সাংবাদিক ও গণমাধ্যম ব্যক্তিত্ব ছিলেন।    আরো দেখুন    মুহররম   ২৪ মুহররম   ২৩ মুহররম   ২১ মুহররম   গ্রন্থপঞ্জী                                     তথ্যসূত্র    বহিঃসংযোগ    এখানে দেখুন: মুহররম মাসে যা ঘটেছিল  আরবি এনস্লাইক্লোপিডিয়া  ইসলামি এনস্লাইক্লোপিডিয়া  আবর সেলিব্রেটিদের জীবনী তথ্য  খেলোয়াড়দের জীবনী তথ্য  আল জাজিরার মধ্যপ্রাচ্য সংবাদ বিভাগ  বিষয়শ্রেণী:হিজরি তারিখ বিষয়শ্রেণী:ইসলামি বর্ষপঞ্জির দিন বিষয়শ্রেণী:মুহররম